**שומרי המוות**

. הסרט הגרוע בהיסטוריה 

  

**Rise of the Guardians**; בתרגום : **עלייתם של השומרים**) הוא סרט פנטזיית פעולה בהנפשה ממוחשבת של דרימוורקס מ-2012. הסרט בוים על ידי פיטר רמזי, כשאת התסריט כתב דייוויד לינדזי-אבייר בהתבסס על סדרת ספרים של ויליאם ג'ויס.

עלילת הסרט מפגישה שלל דמויות פולקלור, במעין איחוד גיבורי-על נוסח "הנוקמים", ומציגה את מלחמתן בנבל-העל אופל. ג'ק פרוסט מצטרף אל השומרים סנטה קלאוס, ארנב הפסחא, פיית השיניים ואיש החול בניסיון למנוע מאופל לבלוע את העולם בחושך ולהשליט סיוטים על כל ילדי העולם.

"שומרי האגדות" נכשל בניסיונו למשוך קהל ילדים ומשפחות רחב בסמוך לתקופת החגים, והכנסותיו אפילו לא הצליחו לכסות את כל תקציב ההפקה והשיווק שלו. ההפסד לאולפני ההנפשה נאמד בכ-80 מיליון דולרים, וזה הוביל לארגון מחדש של החברה ופיטוריהם של מאות עובדים. גם מבקרי הקולנוע קיבלו את הסרט בקרירות, ובאתרי הסקירה "Rotten Tomatoes" ו-"Metacritic" הוא זכה לציונים של 75% ו-58 בלבד, בהתאמה.

עלילה
-----

ג'ק פרוסט מתעורר בתוך אגם קפוא, כשהוא סובל מאמנזיה. הוא הולך לכפר הקרוב, אך מגלה כי איש אינו יכול לראות או לשמוע אותו. משכך, הוא בוחר להיעלם. כ-300 שנים אחר כך, ג'ק משמש כרוח החורף ומביא שלג מן השמיים לארץ. עם זאת, על אף הכיף אותו הוא מסב לילדים רבים – הם עדיין לא רואים או שומעים אותו, זאת מחוסר אמונה בו. במקביל, בקוטב הצפוני, האיש בירח מזהיר את סנטה קלאוס/צפון מפני בואו של אופל, התגלמות הפחד ומלך הסיוטים המאיים על כל ילדי העולם. על מנת להתמודד עם האיום הממשמש ובא, צפון קורא לשאר השומרים – ארנב הפסחא/באני, פיית השיניים/שן ואיש החול/סנדי. למורת רוחם של הארבעה, האיש בירח בוחר את ג'ק כשומר חדש.

באני לוכד את ג'ק באמצעות המחילות שלו, ובעזרת היטים והשדונים של צפון הוא מביא אותו לקוטב הצפוני דרך פורטל. עוד בטרם צפון מספיק להסביר לו בצורה מיטבית על תפקידם של השומרים, קריאת מצוקה מהארמון של שן מחייבת את השומרים להיחלץ לעזרה. ג'ק מצטרף אל השומרים בנסיעתם על מזחלת האיילים של צפון לארמון, ושם הוא לומד כי כל שן של תינוק וילד אשר נופלת אוצרת בה את זיכרונותיו. לפני שג'ק מספיק לגלות את עברו בזכות שיניו, אופל פורץ לארמון ותוקף את כל הנוכחים. השומרים נכשלים בקרב מולו, כשאופל מצליח ללכוד את פיית השיניים ועוזרותיה הקטנות וגם לגנוב את כל השיניים – ובכך לערער את אמונת הילדים בה.

בניסיון למלא את חסרונה של פיית השיניים ולסכל את תוכנית ערעור אמונת הילדים של אופל, השומרים יוצאים לאסוף שיניים המקום עוזרותיה של שן אך שוכחים להחליפן במתנות. כתוצאה מכך, בבוקר כאשר הילדים קמים ולא מוצאים מתנות, הם מאבדים את אמונתם בפיית השיניים, והיא בתגובה מאבדת את כוחה. סנדי, אשר עומד על המשמר, מותקף על ידי סיוטיו של אופל, ומוצא את מותו בלחימה נגדם. השומרים מתאבלים על לכתו של חברם, והופכים לנחושים יותר בנקמה על מות חברם והבסתו של אופל. עם הגעת חג הפסחא, הם מעטרים את ביצי הפסחא ומחביאים אותן עבור התחרויות המסורתיות. אופל מסיח את דעתו של ג'ק באמצעות תעתוע בו, ובזמן זה הוא הורס את כל הביצים ובכך מערער את אמונת הילדים בבאני.

כועסים על היעדרותו וחסרי אמונה בו, השומרים מגרשים את ג'ק. מבויש, הוא יוצא להתבודד באנטארקטיקה. שם, אופל מתגלה בפניו ומנסה לשכנע אותו להצטרף לצדו. ג'ק מסרב, ובתגובה אופל מאיים להרוג את אחת מעוזרותיה הקטנות של פיית השיניים. על מנת להציל את חייה, ג'ק נותן לאופל את המקל שלו, מקור כוחותיו. אופל שובר את המקל של ג'ק ומשליך אותו לתהום, יחד עם העוזרת הקטנה. ג'ק מקבל מהעוזרת הקטנה את שיני הילדות שלו, ונחשף לעברו – הוא היה בן נוער רגיל לגמרי, ומצא את מותו בנפילה אל תוך אגם קפוא כשהציל מסכנה זו את אחותו הקטנה. מעודד ומלא השראה חדשה, ג'ק מתקן את המקל שלו ויוצא להציל את פיית השיניים ועוזרותיה הקטנות.

בעקבות סיכול החגים האחרונים, ילדי העולם כבר לא מאמינים בשומרים. כולם, פרט לילד אחד בשם ג'יימי. בניסיון לשמור על אמונתו, ג'ק יוצר בחדר השינה של ג'יימי פתית שלג. או אז, ג'יימי הופך לאדם הראשון אשר מאמין בג'ק ומסוגל לראות ולשמוע אותו. יחד עם ג'ק ועם שאר השומרים, ג'יימי אוסף את כל חבריו ויוצא לעמוד מול אופל. חלומות הילדים מוכחים כחזקים יותר מחזות סיוטיו של אופל, וזה גם מעיר לתחייה את סנדי. אופל מתחיל לפחד, וסיוטיו פונים נגדו – והורגים אותו. אמונת ילדי העולם בשומרים חוזרת, וג'ק מצטרף אל השומרים באופן רשמי ומוכתר כ"שומר הכיף".

מדבבים ודמויות
--------------

* **כריס פיין** - **ג'ק פרוסט**: רוח החורף. בגרסה העברית, את קולו של ג'ק פרוסט דיבב ערן מור.
* **ג'וד לאו** - **אופל**: התגלמות הפחד ומלך הסיוטים. בגרסה העברית, את קולו של אופל דיבב יפתח אופיר.
* **אלק בולדווין** - **סנטה קלאוס**: שומר הפלא. נקרא בפי חבריו כשם חיבה "צפון". הוא מביא חג המולד, ומפקד על מערך הייצור והשילוח של המתנות מהקוטב הצפוני. בגרסה העברית, את קולו של סנטה קלאוס דיבב אברהם סלקטר.
* **יו ג'קמן** - **ארנב הפסחא**: שומר התקווה. נקרא בפי חבריו כשם חיבה "באני". הוא מביא חג הפסחא, ואחראי לעיטור ביצי הפסחא והחבאתן עבור התחרויות המסורתיות. בגרסה העברית, את קולו של ארנב הפסחא דיבב יגאל שדה.
* **איילה פישר** - **פיית השיניים**: שומרת הזיכרונות. נקראת בפי חבריה כשם חיבה "שן". היא אחראית לאיסוף כל שיני הילדים ברחבי העולם, אחסונן ושמירת הזיכרונות האצורים בתוך השיניים. דמותה חצי אנושית וחצי יונקת דבש. בגרסה העברית, את קולה של פיית השיניים דיבבה רויטל זלצמן.
* **איש החול**: שומר החלומות. נקרא בפי חבריו כשם חיבה "סנדי". הוא אחראי ליצירת החלומות של כל הילדים ברחבי העולם.
* **דקוטה גויו** - **ג'יימי בנט**. בגרסה העברית, את קולו של ג'יימי דיבב שקד פרסי.

הפקה
----

ב-2005, הסופר ויליאם ג'ויס חבר לאולפני ההנפשה "Reel FX" ביצירת מיזם משותף להפקת סרטי הנפשה בהתבסס על ספריו של ג'ויס. על בסיס רעיון של ג'ויס לאיחוד דמויות פולקלור כמעין קבוצה של גיבורי-על, החל הפיתוח של "שומרי האגדות". הפקת הסרט באורך מלא לא יצאה בסופו של דבר לפועל, ונוצר רק סרט קצר בשם "האיש בירח". ב-2008, ג'ויס מכר את הזכויות לעיבוד קולנועי עבור הסרט הקצר ופיתוח הרעיון שלו לסרט עלילתי לאולפני ההנפשה של דרימוורקס.

כחלק מהחוזה עם האולפנים, הובטח לג'ויס כי החזון שלו עבור הדמויות ימומש וכי הוא יהיה מעורב בתהליך היצירה. בנובמבר 2009, המחזאי דייוויד לינדזי-אבייר נשכר לכתוב את התסריט ופיטר רמזי נבחר לביים, כשהפרויקט נקרא אז "השומרים". "האיש בירח" שימש כהשראה לעלילה של הסרט. ג'ויס היה שותף לרמזי במלאכת הבימוי, אך הוא פרש מתפקיד זה לאחר מות ביתו מגידול מוחי על מנת להתמקד באבלו. רמזי לקח את השליטה על עבודת הבימוי, על אף שג'ויס שמר על מידה מסוימת של מעורבות בהפקה.

המפיק גיירמו דל טורו היה שותף בבניית הסיפור, עיצוב הדמויות ויצירת המבנה של הסרט. הצלם רוג'ר דיקינס ייעץ לצוות ההפקה בענייני תאורה, ובתהליך היצירה הוא סייע לצוות בנושאי ניגודיות, רוויה, עומק שדה ועוצמת אור. הסרט כולל בו אפקטים חזותיים רבים, ובמיוחד בסצנות הנוגעות לדמויותיהם של אופל ואיש החול. על מנת להתמודד עם הקושי שביצירת החלקיקים של דמויות אלו, אולפני ההנפשה פיתחו את "OpenVDB", כלי ופורמט יעיל יותר למניפולציה ואחסון של נתוני נפח, כמו עשן וחומרים אמורפיים אחרים. כמה חודשים לפני צאתו לאקרנים של הסרט, "OpenVDB" שוחרר בחינם לרשת האינטרנט כפרויקט קוד פתוח, בתקווה להפוך לסטנדרט בתעשייה.

השם הרשמי והסופי של הסרט, "שומרי האגדות", הוכרז בתחילת 2011, יחד עם צוות השחקנים.

הפצה
----

הצגת הבכורה של הסרט התקיימה ב-10 באוקטובר 2012, כחלק מפסטיבל סרטים בקליפורניה. בארצות הברית, החלו הקרנות הסרט באופן רשמי ב-21 בנובמבר, ובישראל כשבועיים לאחר מכן, ב-6 בדצמבר. זו הייתה ההפצה האחרונה של סרט אולפני ההנפשה של דרימוורקס על ידי סרטי פרמאונט, זאת עם תום החוזה בין שתי החברות ומעבר אולפני ההנפשה לעבודה עם פוקס המאה ה-20.

ב-12 במרץ 2013, החלו לצאת לשווקים מהדורות המדיה הביתית של הסרט - DVD ו-Blu-Ray. בדומה להפצה התיאטרלית, גם זו הייתה האחרונה שבוצעה על ידי פרמאונט עבור דרימוורקס.

פסקול
-----

"Rise of the Guardians", פסקול הסרט, בכתיבת אלכסנדר דספלה, יצא לאור ב-13 בנובמבר 2012 על ידי חברת התקליטים "Varèse Sarabande". התזמורת הסימפונית של לונדון ביצעה את הלחנים, ואלו הוקלטו בעירה באולפני איר ובאולפני אבי רוד. "Still Dream", השיר אשר חותם את הסרט ומופיע בקרדיטי הסיום, נכתב על ידי דייוויד לינדזי-אבייר ובוצע על ידי רנה פלמינג. נעימת הנושא של הבלט "ציפור האש" של איגור סטרווינסקי נשמעת בסצנה הראשונה בה דמותו של צפון מופיעה.

זהו הפסקול הראשון של סרט אולפני ההנפשה של דרימוורקס אשר לא נכתב על ידי הארי גרגסון ויליאמס, ג'ון פאוול, הנס צימר, רופרט גרגסון ויליאמס או הנרי ג'קמן, לראשונה מזה 17 סרטים.


| Rise of the Guardians |
| --- |
| מס' | שם | משך |
| 1. | Still Dream (בביצוע רנה פלמינג) | 3:12 |
| 2. | Calling the Guardians | 2:06 |
| 3. | Alone in the World | 2:04 |
| 4. | Fanfare of the Elves | 0:53 |
| 5. | Wind Take Me Home!‎ | 1:28 |
| 6. | Dreamsand | 2:03 |
| 7. | Pitch on the Globe | 0:57 |
| 8. | The Moon | 1:32 |
| 9. | Snowballs | 1:31 |
| 10. | Busy Workshop | 1:33 |
| 11. | Sleigh Launch | 1:45 |
| 12. | Nightmares Attack | 7:17 |
| 13. | Tooth Collection | 2:22 |
| 14. | Jamie's Bedroom | 2:31 |
| 15. | Jack & Sandman | 4:18 |
| 16. | Memorial | 1:21 |
| 17. | Guardians Regroup | 0:58 |
| 18. | Easter | 3:39 |
| 19. | Jack Betrays | 3:20 |
| 20. | Kids Stop Believing | 2:35 |
| 21. | Jack's Memories | 2:24 |
| 22. | Pitch at North Pole | 2:00 |
| 23. | Jamie Believes | 3:01 |
| 24. | Jack's Center | 4:52 |
| 25. | Sandman Returns | 2:36 |
| 26. | Dreamsand Miracles | 2:18 |
| 27. | Oath of the Guardians | 3:11 |
| **משך כולל:** | **67:47** |

ביקורות
-------

"שומרי האגדות" זכה לביקורות מעורבות. אתר הסקירה "Rotten Tomatoes" העניק לסרט ציון של 75%, על פי ציון ממוצע של 6.6/10 בהתבסס על 161 ביקורות (120 "טריות" ו-41 "רקובות"). באתר הסקירה "Metacritic" הוא זכה לציון של 58, בהתבסס על 37 ביקורות (21 חיוביות, 14 מעורבות ו-2 שליליות). חברת הסקרים "CinemaScore" נתנה לסרט ציון "A".

הכנסות
------

מהקרנותיו המסחריות בבתי קולנוע סביב העולם, "שומרי האגדות" גרף הכנסות של $306,941,670, מתוכן $103,412,758 בצפון אמריקה (33.7%) ו-$203,528,912 בשאר העולם (66.3%).

סוף השבוע הראשון של הסרט עם עלייתו לאקרנים נסמך אל חג ההודיה, ולכן נמשך חמישה ימים. אף על פי כן, הוא לא הצליח למשוך אליו קהל ילדים ומשפחות רחב כמצופה – והכניס בזמן זה רק $32,341,090. לשם ההשוואה, "מפלצות נגד חייזרים" יצא ללא חגים סמוכים, ובסוף שבוע רגיל של שלושה ימים בלבד הוא הכניס $59,321,095. למעשה, הפתיחה של "שומרי האגדות" הייתה לנמוכה ביותר של אולפני ההנפשה מאז "חיים בזרם". על אף שתקציב ההפקה שלו נעמד על כ-$145,000,000, כחצי מהכנסותיו, עלויות השיווק של הסרט היו גבוהות, והוא לא הצליח להגיע לרווח עבור אולפני ההנפשה. זו הייתה הפעם הראשונה מאז "סינבד: אגדת שבעת הימים" בה האולפנים הגיעו להפסד על סרט, והנזק נאמד בכ-$83,000,000. כתוצאה מכך, האולפנים הודיעו בפברואר 2013 על פיטוריהם של 350 עובדים כחלק מארגון מחדש של החברה.

מהדורות המדיה הביתית של הסרט הניבו מעט הכנסות נוספות, הנעמדות על כ-$59,626,320 - כ-$34,352,801 מ-1,300,675 עותקי DVD, וכ-$25,273,519 מ-1,057,226 עותקי Blu-Ray. ביחס למכירת הכרטיסים עבור הסרט בהקרנותיו המסחריות, מכירותיהן של מהדורות המדיה הביתית הייתה מוצלחת יותר. תוך שבועיים וחצי בלבד, הספיקו להימכר כבר כ-3,2000,000 עותקי DVD ו-Blu-Ray. עד לעדכון הנתונים האחרון באוקטובר 2014, נמכרו בסך הכל כ-5,800,000 עותקים.

קישורים חיצוניים
----------------

ויקישיתוף מדיה וקבצים בנושא **שומרי האגדות** בוויקישיתוף
* 

* אתר האינטרנט הרשמי של שומרי האגדות (באנגלית)

* "שומרי האגדות", במסד הנתונים הקולנועיים IMDb (באנגלית)

* "שומרי האגדות", באתר נטפליקס

* "שומרי האגדות", באתר AllMovie (באנגלית)

* "שומרי האגדות", באתר Rotten Tomatoes (באנגלית)

* "שומרי האגדות", באתר Box Office Mojo (באנגלית)

* "שומרי האגדות", באתר Metacritic (באנגלית)

* "שומרי האגדות", במסד הנתונים הקולנועיים KinoPoisk (ברוסית)
* שומרי האגדות, במיזם "אישים" לתיעוד היצירה הישראלית

הערות שוליים
------------

1. 1 2  שומרי האגדות, Box Office Mojo
2. 1 2  Ben Child, ‏DreamWorks Animation facing jobs cuts after Rise of the Guardians tanks, ‏The Guardian, ‏27 בפברואר 2013
3. 1 2  שומרי האגדות, Rotten Tomatoes
4. 1 2  שומרי האגדות, באתר Metacritic
5. 1 2 3 4 5 6 7  DreamWorks Animation Names All-Star Cast, ‏DreamWorks Animation, ‏27 בינואר 2011
6. 1 2 3 4 5 6  שומרי האגדות, במיזם "אישים" לתיעוד היצירה הישראלית
7. ↑  You remembered to floss, right?‎, ‏Facebook, ‏13 ביוני 2012
8. ↑  DreamWorks Animation, ‏Up-and-coming child actor Dakota Goyo will voice a character in DWAnimation's RiseOfTheGuardians!‎, ‏Twitter, ‏17 בפברואר 2011
9. ↑  Helen Daly, ‏Hot House: Reel FX Creative Studios Ramps Up for Animated Fare, ‏Studio Daily, ‏1 ביוני 2005
10. ↑  Brendon Connelly, ‏Dreamworks Teaming Up With William Joyce For The Guardians of Childhood, ‏/Film, ‏23 באפריל 2009
11. ↑  William Jardine, ‏Interview: William Joyce, Moonbot Studios Co-Founder and Co-Director of Morris Lessmore, ‏A113 Animation, ‏29 ביולי 2012
12. ↑  Scott Feinberg, ‏'Rise of the Guardians' Unveiled, Rises to Top Tier of Animated Contenders (Analysis)‎, ‏The Hollywood Reporter, ‏15 באוקטובר 2012
13. ↑  Michael Fleming, ‏DreamWorks sets scribe for 'Guardians'‎, ‏Variety, ‏2 בנובמבר 2009
14. ↑  Todd McCarthy, ‏Rise of the Guardians: Film Review, ‏The Hollywood Reporter, ‏11 באוקטובר 2012
15. ↑  William Jardine, ‏Interview: William Joyce, Moonbot Studios Co-Founder and Co-Director of Morris Lessmore, ‏A113 Animation, ‏29 ביולי 2012
16. ↑  Scott Feinberg, ‏'Rise of the Guardians' Unveiled, Rises to Top Tier of Animated Contenders (Analysis)‎, ‏The Hollywood Reporter, ‏15 באוקטובר 2012
17. ↑  Katherine Tulich, ‏'Rise of the Guardians' director a self-taught success‎, ‏Glendale News-Press, ‏21 ביולי 2012
18. ↑  Steve Weintraub, ‏Guillermo del Toro Talks 'Rise of the Guardians' and 'Pinocchio'‎, ‏Collider, ‏3 באוגוסט 2012
19. ↑  Guillermo del Toro on his experience as executive producer of Rise of the Guardians, ‏In The Works, ‏10 באוקטובר 2012
20. ↑  Steve Weintraub, ‏Director Peter Ramsey Talks RISE OF THE GUARDIANS, Roger Deakins, HOW TO TRAIN YOUR DRAGON 2, Working with David Fincher on FIGHT CLUB, and More, ‏Collider, ‏20 בנובמבר 2012
21. ↑  Erica Orden, ‏DreamWorks Releases Software Used in 'Guardians'‎, ‏The Wall Street Journal, ‏20 בנובמבר 2012
22. ↑  DreamWorks Animation Releases Proprietary Volumetric Format OpenVDB to Open Source Community, ‏DreamWorks Animation, ‏3 באוגוסט 2012
23. ↑  Pam Grady, ‏Mill Valley Film Fest: stars, new powers, ‏San Francisco Chronicle, ‏23 בספטמבר 2012
24. ↑  Ray Subres, ‏Disney Shifts 'Monsters Inc. 2,' Drops Two Others, ‏Box Office Mojo, ‏4 באוגוסט 2012
25. ↑  שומרי האגדות, עין הדג
26. 1 2  Nikki Finke, ‏DreamWorks Animation To Fox For New 5-Year Distribution Deal; UPDATE: Paying Fees Of 8% Theatrical And 6% Digital, ‏Deadline, ‏20 באוגוסט 2012
27. ↑  Rise of the Guardians Blu-ray 3D Release Date, Details and Pre-Order, ‏The HD Room, ‏19 בינואר 2013
28. ↑  Famed Soprano Renee Fleming Performs Original Single "Still Dream" With Music By Alexandre Desplat and Lyrics By David Lindsay-Abaire for DreamWorks Animation's 'Rise of the Guardians', ‏DreamWorks Animation, ‏15 באוקטובר 2012
29. ↑  Ray Subers, ‏Weekend Report: 'Twilight,' Bond Dominate Fruitful Thanksgiving, באתר Box Office Mojo,‏ 25 בנובמבר 2012
30. ↑  Ray Subers, ‏Weekend Report: 'Twilight,' Bond Dominate Fruitful Thanksgiving, ‏Box Office Mojo, ‏25 בנובמבר 2012
31. ↑  דורון פישלר, דו"ח קופות שבורות, 25.11.2012: הטבלה משקרת, עין הדג, 25 בנובמבר 2012
32. ↑  Lucas Shaw, ‏DreamWorks Animation to Lay Off 350 Employees, ‏The Wrap, ‏27 בפברואר 2013
33. ↑  Rise of the Guardians - Video Sales, ‏The Numbers; מעודכן למאי 2013
34. ↑  DreamWorks Animation, ‏DreamWorks Animation SKG Management Discusses Q2 2013 Results - Earnings Call Transcript, ‏Seeking Alpha, ‏31 ביולי 2013
35. ↑  DreamWorks Animation, ‏DreamWorks Animation Reports First Quarter 2013 Financial Results, ‏30 באפריל 2013
36. ↑  DreamWorks Animation, ‏DreamWorks Animation Reports Third Quarter 2014 Financial Results, ‏29 באוקטובר 2014

| **סרטי אולפני דרימוורקס הנפשה** |
| --- |
| סרטים באורך מלא | עבודת נמלים (1998) • נסיך מצרים (1998) • הדרך לאל דוראדו (2000) • יוסף נסיך החלומות (2000) • שרק (2001) • סוס פרא (2002) • סינבד: אגדת שבעת הימים (2003) • שרק 2 (2004) • תפוס ת'כריש (2004) • מדגסקר (2005) • מעבר ליער (2006) • שרק השלישי (2007) • כוורת בסרט (2007) • קונג פו פנדה (2008) • מדגסקר 2 (2008) • מפלצות נגד חייזרים (2009) • הדרקון הראשון שלי (2010) • שרק לנצח (2010) • מגה-מוח (2010) • קונג פו פנדה 2 (2011) • החתול של שרק (2011) • מדגסקר 3: מקרקסים את אירופה (2012) • שומרי האגדות (2012) • הקרודים (2013) • טורבו (2013) • מר פיבודי ושרמן (2014) • הדרקון הראשון שלי 2 (2014) • הפינגווינים ממדגסקר (2014) • בית (2015) • קונג פו פנדה 3 (2016) • טרולים (2016) • בייבי בוס (2017) • קפטן תחתונים: הסרט (2017) • הדרקון הראשון שלי: העולם הנסתר (2019) • קסם של מפלצת (2019) • טרולים מסביב לעולם (2020) • הקרודים 2: עידן חדש (2020) • ספיריט: לחופש נולד (2021) • בייבי בוס 2: עסק משפחתי (2021) • לא רעים בכלל (2022) • החתול של שרק: משאלה אחת ודי (2022) • רובי נגד הזרם (2023) • טרולים 3: הקול טוב (2023) • אוריון והחושך (2024) • קונג פו פנדה 4 (2024)

|  |  |
| --- | --- |
| בשיתוף עם אולפני ארדמן | מרד התרנגולים (2000) • וולאס וגרומיט והארנב הקטלני (2005) • חיים בזרם (2006) |

 |
| סרטים עתידיים | הרובוט הפראי (2024) • איש הכלב (2025) |
| סרטים קצרים | שרק 4-D‏ (2003) • הפינגווינים של מדגסקר בהרפתקת חג מולד (2005) • חג שמח עם שרק (2007) • מדגסקר שמח (2009) |

|  |  |  |
| --- | --- | --- |
| **הקודם**:**2011: הרפתקאות טינטין: תעלומת החד-קרן** | **פרס סטלייט – הסרט הטוב ביותר - אנימציה או מדיה מעורבת**  **2012: שומרי האגדות**  | **הבא**:**2013: הרוח העולה** |